CELEX: 32015R0712
Language: fi
Date: 2015-04-28 00:00:00
Title: Komission täytäntöönpanoasetus (EU) 2015/712, annettu 28 päivänä huhtikuuta 2015, tiettyjen tavaroiden luokittelusta yhdistettyyn nimikkeistöön annetun asetuksen (EU) N:o 103/2012 muuttamisesta

5.5.2015   
            
            
               FI
            
            
               Euroopan unionin virallinen lehti
            
            
               L 114/1
            
         KOMISSION TÄYTÄNTÖÖNPANOASETUS (EU) 2015/712,
   annettu 28 päivänä huhtikuuta 2015,
   tiettyjen tavaroiden luokittelusta yhdistettyyn nimikkeistöön annetun asetuksen (EU) N:o 103/2012 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Neuvoston asetuksella (EU) N:o 953/2013 (2) muutetaan asetuksen (ETY) N:o 2658/87 liitettä I ja korvataan CN-koodit 8528 59 10, 8528 59 40 ja 8528 59 80 CN-koodeilla 8528 59 20, 8528 59 31, 8528 59 39 ja 8528 59 70.
            
         
               (2)
            
            
               Tavaroiden luokittelua koskevassa komission täytäntöönpanoasetuksessa (EU) N:o 103/2012 (3), joka on annettu asetuksella (ETY) N:o 2658/87 käyttöön otetun yhdistetyn nimikkeistön yhdenmukaisen soveltamisen varmistamiseksi, viitataan CN-koodiin, jota ei enää ole. Sen vuoksi kyseistä asetusta olisi muutettava voimassa olevan asianomaisen CN-koodin huomioon ottamiseksi.
            
         
               (3)
            
            
               Tullikoodeksikomitea ei ole antanut lausuntoa puheenjohtajansa asettamassa määräajassa,
            
         ON HYVÄKSYNYT TÄMÄN ASETUKSEN:
   1 artikla
   Korvataan täytäntöönpanoasetuksen (EU) N:o 103/2012 liite tämän asetuksen liitteessä olevalla tekstillä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä huhtikuuta 2015.
      
         
            Komission puolesta,
         
         
            puheenjohtajan nimissä
         
         Heinz ZOUREK
         
            Verotuksen ja tulliliiton pääosaston pääjohtaja
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (EU) N:o 953/2013, annettu 26 päivänä syyskuuta 2013, tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitteen I muuttamisesta (EUVL L 263, 5.10.2013, s. 4).
   
      (3)  Komission täytäntöönpanoasetus (EU) N:o 103/2012, annettu 7 päivänä helmikuuta 2012, tiettyjen tavaroiden luokittelusta yhdistettyyn nimikkeistöön (EUVL L 36, 9.2.2012, s. 17).
   
      LIITE
      
         
            ”LIITE
            
                        Tavaran kuvaus
                     
                     
                        Luokittelu
                        (CN-koodi)
                     
                     
                        Perusteet
                     
                  
                        (1)
                     
                     
                        (2)
                     
                     
                        (3)
                     
                  
                        Kokoamaton modulaarinen näyttöpaneeli (ns. LED-seinä), joka muodostuu useista laatan muotoisista valodiodimoduuleista, jotka ovat noin 38 × 38 × 9 cm:n kokoisia.
                        Jokaisessa moduulissa on punaisia, vihreitä ja sinisiä valodiodeja, ja jokaisen moduulin resoluutio on 16 × 16 kuvapistettä, pisteväli 24 mm, kirkkaus 2 000  cd/m2 ja virkistystaajuus yli 300 Hz. Niissä on myös ohjauselektroniikkaa.
                        Paneeli esitetään tullille yhdessä ohjausjärjestelmän kanssa, jossa on
                        
                                    —
                                 
                                 
                                    erilaisia tulosignaaleja (kuten CVBS, Y/C, YUV/RGB, (HD-)SDI tai DVI) hyväksyvä videoprosessori, joka mahdollistaa kuvan/videon skaalauksen näyttöpaneelin kokoon,
                                 
                              
                                    —
                                 
                                 
                                    signaaliprosessori, joka mahdollistaa tulosignaalin muuntamisen kuvapisteiksi näyttöpaneelille.
                                 
                              Prosessoitu signaali lähetetään signaaliprosessorista datanjakeluyksikköön valokaapeleilla. Datanjakeluyksikkö puolestaan lähettää datan näyttöpaneelin valodiodimoduuleihin.
                        Paneeli esitetään tullille soveltuvaksi käyttöön urheilu- tai viihdetapahtumissa, vähittäiskauppojen kylteissä jne., mutta ei soveltuvaksi katseluun lähietäisyydeltä.
                     
                     
                        8528 59 39 
                     
                     
                        Luokittelu määräytyy yhdistetyn nimikkeistön 1 yleisen tulkintasäännön, 2 yleisen tulkintasäännön a alakohdan ja 6 yleisen tulkintasäännön sekä CN-koodien 8528 , 8528 59  ja 8528 59 39  nimiketekstien mukaisesti.
                        Koska paneeli pystyy näyttämään videokuvaa, sitä ei voida pitää sähkölaitteena, jonka tarkoitus on visuaalinen ilmaisu merkkien antamista varten. Sitä ei sen vuoksi voida luokitella nimikkeen 8531  ilmaisintauluksi.
                        Kun otetaan huomioon paneelin objektiiviset ominaisuudet, kuten näytön koko, tuetut TV-standardit (CVBS) ja videotilat, lähikatseluun soveltumaton pikselien jakoväli ja voimakas kirkkaus, paneeli on tarkoitettu käytettäväksi urheilu- tai viihdetapahtumissa, vähittäiskauppojen kylteissä jne. Näin ollen sen ei katsota olevan tarkoitettu käytettäväksi yksinomaan tai pääasiallisesti nimikkeen 8471  automaattisessa tietojenkäsittelyjärjestelmässä. Sen vuoksi sitä ei voida luokitella myöskään alanimikkeeseen 8528 51 00 .
                        Koska paneeli voi näyttää automaattisista tietojenkäsittelykoneista signaaleja, jotka ovat riittävän korkeatasoisia automaattisen tietojenkäsittelykoneen hyötykäyttöön, sen katsotaan pystyvän näyttämään signaaleja automaattisista tietojenkäsittelykoneista hyväksyttävällä toiminnallisuustasolla.
                        Se on sen vuoksi luokiteltava CN-koodiin 8528 59 39  muuksi litteäksi värinäytöksi, joka pystyy esittämään hyväksyttävällä toiminnallisuustasolla signaaleja automaattisista tietojenkäsittelykoneista.”